**Diode Laser**

Diode Laser คือ นวัตกรรมการกำจัดขนรูปแบบใหม่ที่มีประสิทธิภาพ สามารถกำจัดขนถึงผิวหนังชั้นลึก ทำให้สามารถทำลายรากขนได้ โดยไม่ทิ้งรอยบริเวณรอบ ๆ และก่อให้เกิดการระคายเคือง ซึ่งเป็นการเลเซอร์ด้วยการใช้พลังงานแสงจากระดับคลื่นความยาวที่หลากหลายตั้งแต่ 800-1,350 นาโนเมตร จึงสามารถเลือกกำจัดขนได้หลากหลายบริเวณ เช่น เลเซอร์รักแร้, เลเซอร์ขนขา, เลเซอร์ขนหน้า, [เลเซอร์บราซิลเลี่ยน](https://www.romrawinclinic.com/hair-removal-gentle-yag-laser/brazilian-laser-hair-removal/), [เลเซอร์ขนบิกินี่](https://www.romrawinclinic.com/hair-removal-gentle-yag-laser/laser-bikini-hair-removal) เป็นต้น ซึ่งเลเซอร์รูปแบบนี้ให้ผลลัพธ์ที่ยาวนาน และสามารถกำจัดขนได้ดีกว่าการเลเซอร์รูปแบบอื่น ๆ

**Diode Laser มีวิธีกำจัดขนอย่างไร**

การกำจัดขนด้วย Diode Laser นั้นมีวิธีกำจัดขนให้มีประสิทธิภาพด้วยการปล่อยคลื่นความยาวไปยังจุดที่ต้องการกำจัดขน เพื่อระงับการทำงานของเส้นเลือดและจับเม็ดสีเมลานินในรากขน ทำให้ขนงอกขึ้นใหม่ยากขึ้นและอัตราการขึ้นช้าลง ซึ่งคลื่นสามารถปรับระดับคลื่นได้ตามบริเวณที่ต้องการกำจัด ลักษณะเส้นขน และสีผิวของแต่ละบุคคล โดยระดับคลื่นที่นิยมใช้คือ 800-810 นาโนเมตร นอกจากนี้ ระหว่างเลเซอร์จะมีการเปิดระบบความเย็นด้วยค่ะ ทำให้รู้สึกเจ็บและเกิดการระคายเคืองน้อยกว่าการเลเซอร์ทั่ว ๆ ไป

**Diode Laser กำจัดขนดีจริงไหม**

แน่นอนว่า Diode Laser เป็นนวัตกรรมกำจัดขนที่สามารถทำลายรากขนใต้ชั้นผิวได้เป็นอย่างดี โดยสามารถเลือกทำได้หลายบริเวณ ตลอดจนสามารถใช้ได้กับทุกสภาพสีผิวและทุกลักษณะเส้นขน นอกจากนี้ Diode Laser ไม่เพียงแต่มอบผลลัพธ์กำจัดขนแบบถาวรได้แต่ยังช่วยแก้ไขปัญหาผิวด้านอื่น ๆ ไม่ว่าจะเป็นปัญหาขนคุด รูขุมขนไม่กระชับ ปัญหาตุ่มหนังไก่ เป็นต้น รวมถึงช่วยกระตุ้นคอลลาเจนทำให้ผิวเรียบเนียนและกระจ่างใสกว่าเดิม

แม้เลเซอร์รูปแบบนี้สามารถกำจัดขนได้อย่างมีประสิทธิภาพ แต่ Diode Laser ก็มีข้อเสียที่ควรพิจารณาด้วยเช่นกันค่ะ นั่นก็คือ เลเซอร์ดังกล่าวไม่สามารถกำจัดขนอย่างถาวรได้ภายในครั้งเดียว จำเป็นต้องทำซ้ำหลายครั้ง ซึ่งมีค่าใช้จ่ายค่อนข้างสูงทีเดียวค่ะ นอกจากนี้สำหรับบางคนที่มีขนเส้นอ่อนและบาง อาจก่อให้เกิดการระคายเคืองชัดเจน รวมถึงเห็นผลลัพธ์ช้ากว่า

**Diode Laser เหมาะกับใคร**

สำหรับผู้สนใจทำเลเซอร์ขนครั้งแรก Diode Laser นับเป็นตัวเลือกที่น่าสนใจ เพราะสามารถใช้ได้กับทุกสภาพผิวและเส้นขน นอกจากนี้ ยังมีขั้นตอนการเลเซอร์ที่ปลอดภัยและอ่อนโยนต่อผิวด้วย หากใครที่กำลังลังเลว่าควรเลือกกำจัดขนแบบ Diode Laser ดีไหม ก็สามารถพิจารณาตาม ข้ออื่น ๆ ได้ดังนี้เลย

1. ผู้ต้องการกำจัดขนแบบถาวร
2. ผู้ที่ต้องการแก้ไขปัญหาผิวอื่น ๆ เช่น ตุ่มหนังไก่ ขนคุด รูขุมขนกว้าง เป็นต้น
3. ผู้มีปัญหาผิวหมองคล้ำ หรือเกิดริ้วรอยบริเวณที่ขนขึ้นจำนวนมาก
4. ผู้ที่ทนอาการเจ็บได้น้อยและผิวมีความบอบบาง
5. ผู้ที่มีขนเส้นหนาและสีเข้ม แม้สามารถใช้ได้กับทุกสภาพผิวแต่คลื่นจะจับเม็ดสีเมลานินในรากขนได้ดีกว่าขนเส้นอ่อนและบางนั่นเอง

**Diode Laser กำจัดจุดไหนได้บ้าง**

Diode Laser สามารถกำจัดขนได้หลากหลายบริเวณเพราะสามารถปรับระดับความยาวคลื่นให้เหมาะสมกับเส้นขน และสภาพผิวบริเวณนั้น ๆ ได้นั่นเอง ทำให้คนเลือกนิยมใช้เลเซอร์นี้ทั้งจุดที่ขนขึ้นทั่วไปและจุดซ่อนเร้น โดยสามารถกำจัดขนตามจุดต่าง ๆ ได้ดังนี้

1. เลเซอร์ขนรักแร้ Diode Laser เป็นการกำจัดขนใต้วงแขนที่สามารถทำได้ทั้งผู้ชายและผู้หญิง ซึ่งบริเวณนี้ยังสามารถแก้ไขปัญหาตุ่มหนังไก่ที่มักเกิดกับรักแร้ผู้หญิงได้อีกด้วย
2. เลเซอร์ขนหน้า เป็นบริเวณที่เส้นขนมีลักษณะสีอ่อน ค่อนข้างบาง และกระจายอยู่ทั่วใบหน้า การเลเซอร์รูปแบบนี้จะช่วยให้ใบหน้าเรียบเนียน ดูกระจ่างใสมากขึ้น ลดโอกาสเกิดสิวอุดตัน และช่วยแก้ปัญหาแต่งหน้าไม่ติดได้ค่ะ
3. เลเซอร์หนวด มักเป็นบริเวณที่ผู้ชายนิยมทำเลเซอร์ เนื่องจากบริเวณดังกล่าวมีจำนวนเส้นขนเยอะและขึ้นค่อนข้างเร็ว อีกทั้งการโกนหนวดเป็นประจำอาจก่อให้เกิดขนคุดและบาดแผลได้
4. เลเซอร์ขนขา ขนแขน หนึ่งในบริเวณที่มีขนขึ้นเป็นจำนวนมากและเห็นชัดเจน สำหรับใครที่ต้องการเพิ่มความมั่นใจกับการแต่งตัวมากขึ้น Diode Laser ก็สามารถกำจัดขนบริเวณนี้ได้เช่นกันค่ะ
5. เลเซอร์ขนน้องสาว จุดซ่อนเร้นที่สาว ๆ นิยมเลเซอร์กัน เพราะเป็นบริเวณที่ผิวบอบบางและอ่อนโยนสูง การเลเซอร์ขนบริเวณนี้นอกจากจะช่วยเพิ่มสุขอนามัยที่ดีแล้วยังช่วยลดความอับชื้นอีกด้วย
6. เลเซอร์ขนน้องชาย การเลเซอร์ขนบริเวณนี้จะช่วยลดการเกิดหนังไก่ และลดอาการระคายเคืองจากขนเส้นหนาได้ หากเลเซอร์เป็นประจำอัตราการขึ้นของขนใหม่จะมีจำนวนน้อยลง

**ทำ Diode Laser ต้องเตรียมตัวอย่างไร**

วิธีการเตรียมตัวก่อนทำ Diode Laser เพื่อให้ผลลัพธ์ออกมามีประสิทธิภาพนั้น มีเพียงไม่กี่ขั้นตอน สามารถปฏิบัติตามได้ง่าย ๆ ดังต่อไปนี้

1. งดถอนหรือแว็กซ์ขนบริเวณที่ต้องเลเซอร์ประมาณ 3-4 สัปดาห์ เพื่อให้เส้นขนโตอย่างเต็มที่ และแสงเลเซอร์สามารถทำลายถึงรากขนได้อย่างตรงจุด
2. ไม่ควรสครับหรือขัดผิวบริเวณที่ต้องเลเซอร์ เพราะอาจทำให้ผิวถลอก หากทำเลเซอร์จะยิ่งทำให้ผิวเกิดการระคายเคืองและอักเสบได้
3. งดใช้สบู่ หรือครีมทาผิวที่มีส่วนผสมของกรด เช่น กรด AHA กรดวิตามินเอ
4. หลีกเลี่ยงการสัมผัสแสงแดดโดยตรงในช่วง 6 สัปดาห์ก่อนทำ เพราะแสงแดดส่งผลต่อประสิทธิภาพการกำจัดขนด้วยเลเซอร์
5. หลีกเลี่ยงการใช้ผลิตภัณฑ์ระงับกลิ่นกายใต้วงแขน เพราะส่วนผสมบางชนิดมีส่วนผสมอุ้มน้ำและเคลือบบนผิว ทำให้ประสิทธิภาพในการกำจัดขนลดน้อยลง

**Diode Laser ขั้นตอนการทำอย่างไรบ้าง**

การทำ Diode Laser สามารถกำจัดขนได้หลายบริเวณ ซึ่งควรปรึกษากับแพทย์เฉพาะทางด้านผิวหนังก่อนเข้ารับบริการเพื่อตรวจสอบสภาพผิวบริเวณที่จะกำจัดขน และลักษณะเส้นขน โดยมีทั้งหมดด้วยกัน 5 ขั้นตอน ดังนี้

1. ทำความสะอาดผิวบริเวณที่กำจัดขนด้วยวิธีการเล็มหรือโกนขนออกอย่างเบามือ
2. แพทย์หรือเจ้าหน้าที่จะทำการทาเจลเย็นหรือยาชาเอาไว้ 30 นาที เพื่อลดอาการระคายเคืองและการเกิดผิวอักเสบก่อนทำเลเซอร์
3. เริ่มกำจัดขนด้วยเครื่องมือเลเซอร์ที่มีการปรับระดับคลื่นให้ตรงกับสภาพผิว และเส้นขนของผู้เข้ารับบริการ โดยมีการใช้เครื่องเป่าลมเย็นเพื่อลดอาการแสบร้อนระหว่างเลเซอร์ ขั้นตอนนี้จะใช้ระยะเวลาประมาณ 10-30 นาที
4. หากยิงเลเซอร์เสร็จ แพทย์หรือเจ้าหน้าที่จะทาครีมบำรุงเพื่อลดอาการระคายเคือง และเพิ่มความชุ่มชื้นให้แก่ผิวที่โดนเลเซอร์
5. รับฟังคำแนะนำและวิธีการดูแลผิวหลังทำ Diode Laser จากแพทย์หรือเจ้าหน้าที่

**วิธีการดูแลหลังทำ Diode Laser**

หลังทำ Diode Laser ควรปฏิบัติตามขั้นตอนการดูแลผิวบริเวณที่ถูกเลเซอร์ เพื่อลดอาการระคายเคือง ลดโอกาสเกิดผลข้างเคียง ตลอดจนเพื่อให้ได้ผลลัพธ์ที่มีประสิทธิภาพ ซึ่งวิธีการดูแลก็สามารถปฏิบัติตามได้ง่าย ๆ ดังนี้

1. หลีกเลี่ยงการทำกิจกรรมกลางแจ้งอย่างน้อย 1 สัปดาห์หลังทำ
2. หลีกเลี่ยงการทำครีมบำรุงที่มีส่วนผสมของกรดวิตามินเอ กรดไกลโคลิก หรือผลิตภัณฑ์ผลัดเซลล์ผิวหลังเข้ารับบริการ 2-7 วัน
3. ดื่มน้ำสม่ำเสมอเพื่อให้ผิวอิ่มน้ำ มีความชุ่มชื่นตลอดวัน
4. ประคบเจลเย็นหลังทำเลเซอร์ทันทีเพื่อลดอาการบวมแดง และอาการแสบร้อนบริเวณผิวที่ถูกเลเซอร์
5. หากเลเซอร์กำจัดขนรักแร้ ควรหลีกเลี่ยงการใช้ผลิตภัณฑ์ระงับกลิ่นกาย 3-5 วันหลังทำ
6. งดการแวกซ์ ถอน หรือโกนขนหลังทำ Diode Laser เป็นระยะเวลา 1 สัปดาห์

**Diode Laser มีผลข้างเคียงอย่างไร**

การทำ Diode Laser แม้จะไม่ได้เป็นอันตรายต่อผิว และมีอาการระคายเคืองน้อยกว่าการทำเลเซอร์ชนิดอื่น ๆ แต่ก็มีโอกาสเกิดผลข้างเคียงได้เช่นกัน จึงควรปฏิบัติตามวิธีการดูแลผิวหลังทำเลเซอร์อย่างเคร่งครัด ซึ่งผลข้างเคียงอาจเกิดขึ้นได้ ดังนี้

1. สีผิวเปลี่ยนแปลงเฉพาะที่ การเลเซอร์อาจทำให้ผิวบริเวณที่กำจัดขนเกิดสีเข้มมากกว่าบริเวณอื่น แต่จะค่อย ๆ จางลงเป็นสีผิวปกติภายใน 1-2 สัปดาห์
2. อาการบวม แดง และแสบผิว เป็นอาการปกติที่เกิดขึ้นหลังทำเลเซอร์ซึ่งหายได้เอง สามารถประคบเจลเย็นเพื่อบรรเทาอาการได้
3. อาการผิวไหม้ แผลผุพอง จากการโดนความร้อนของเลเซอร์ เป็นอาการที่มีแนวโน้มเกิดขึ้นยาก หากมีอาการควรรีบปรึกษาแพทย์เพื่อดำเนินการรักษาทันที

**Diode Laser ต้องทำกี่ครั้งถึงเห็นผล**

การกำจัดขนด้วย Diode Laser โดยทั่วไปจะเห็นผลลัพธ์ชัดเจนได้ตั้งแต่ครั้งที่ 5-8 ขึ้นอยู่กับบริเวณที่กำจัดขน, ลักษณะเส้นขน, วิธีการดูแลผิว และผลข้างเคียงที่อาจเกิดขึ้นแต่ละบุคคล สำหรับบางคนอาจเห็นผลลัพธ์ได้ตั้งแต่หลังทำเลเซอร์ครั้งแรก

**Diode Laser ให้ผลลัพธ์กำจัดขนถาวรไหม**

Diode Laser เป็นวิธีเลเซอร์ขนที่สามารถกำจัดขนแบบถาวรได้ เพราะมีประสิทธิภาพต่อการกำจัดขนได้ถึงราก ส่งผลให้จำนวนเส้นขนขึ้นน้อยและขนเส้นใหม่เกิดช้าลง ซึ่งผลลัพธ์แบบถาวรจำเป็นต้องเลเซอร์มากกว่า 3-5 ครั้งขึ้นไป

**เลเซอร์ Diode กับ YAG ต่างกันยังไง**

สำหรับ Diode Laser จะมีระดับคลื่นความยาวที่หลากหลาย สามารถปรับใช้ให้เข้ากับสภาพผิวและลักษณะเส้นขนแต่ละบุคคลได้ ทำให้สามารถกำจัดขนได้หลายบริเวณโดยมีอาการระคายเคือง และแสบผิวน้อยกว่า แตกต่างจาก YAG Laser ที่มีความยาวคลื่นอยู่ที่ 1,064 นาโนเมตร ซึ่งเหมาะกับการใช้กำจัดขนบริเวณจุดเล็กจุดน้อยและผู้มีผิวสีเข้มมากกว่า

**Diode Laser เจ็บไหม อันตรายมากน้อยแค่ไหน**

การทำ Diode Laser ผู้เข้ารับบริการจะรู้สึกถึงความอุ่น ๆ บริเวณผิวระหว่างทำเลเซอร์เท่านั้น ซึ่งไม่เป็นอันตรายใด ๆ ต่อร่างกาย ความรู้สึกเจ็บอาจขึ้นอยู่กับสภาพผิว และบริเวณทำเลเซอร์ของแต่ละบุคคล โดยระหว่างทำเลเซอร์จะมีการเปิดเครื่องเป่าลมเย็นเพื่อช่วยลดอาการแสบร้อนที่ผิวอีกด้วย