**Meso หน้าใส**

เมโสหน้าใส คือ การฉีดวิตามินและสารสกัดที่มีส่วนช่วยบำรุงผิวพรรณเข้าสู่ชั้นผิวหน้าชั้นกลางโดยตรง เมโสหน้าใสสามารถฟื้นฟูผิวที่เสื่อมสภาพและแก้ปัญหาอื่น ๆ ได้ ไม่ว่าจะเป็นผิวขาดความชุ่มชื้น ผิวหมองคล้ำแลดูไม่สดใส ลดการอักเสบ ขับสารพิษออกจากผิวหน้า และยังช่วยเสริมให้ผิวแข็งแรงมากขึ้น

เมโสหน้าใสมาจากคำว่า Meso แปลว่า ตรงกลาง ในทางการแพทย์จะหมายถึง ผิวหนังชั้นกลาง โดยทั่วไปผิวหนังของเราจะประกอบไปด้วยชั้นหนังกำพร้า (Epidermis) จะอยู่บริเวณด้านนอกสุด ถัดมาจะเป็นชั้นหนังแท้ (Dermis) ซึ่งเป็นผิวชั้นกลางที่มีความยืดหยุ่น เนื่องจากประกอบไปด้วยคอลลาเจน และอิลาสติน ทำให้ผิวชั้นนี้จะมีความชุ่มชื้น ยืดหยุ่น และชั้นในสุดจะเป็นชั้นไขมัน (Subcutis)

ฉีดเมโสหน้าใส ช่วยเรื่องอะไร

1. ช่วยให้ผิวมีสุขภาพแข็งแรงและเรียบเนียน
2. ช่วยชะลอการเสื่อมของคอลลาเจนในผิว
3. ช่วยปรับสีผิวให้ดูกระจ่างใสอย่างสม่ำเสมอ
4. ช่วยลดโอกาสเกิดฝ้า กระ และจุดด่างดำบนผิวหน้า
5. ช่วยฟื้นฟูเซลล์ผิว ทำให้ผิวชุ่มชื้น กระชับรูขุมขน
6. ช่วยกระตุ้นการไหลเวียนของต่อมน้ำเหลืองใต้ผิวหนัง
7. ช่วยลดการอักเสบของผิว ไม่ว่าจะเป็นรอยแดง รอยสิว

**Meso หน้าใส เหมาะกับใครบ้าง**

1. ผู้ที่มีปัญหาผิวหมองคล้ำ สีผิวไม่สม่ำเสมอ และผิวขาดความชุ่มชื้น
2. ผู้ที่ไม่ค่อยมีเวลาดูแลตัวเอง อดหลับอดนอน พักผ่อนน้อย
3. ผู้ที่มีผิวไม่แข็งแรง ผิวอักเสบ และมีสิวมีผดผื่น
4. ผู้ที่มีปัญหาฝ้า กระ จุดด่างดำ รอยสิว

**ฉีดเมโสหน้าใสอันตรายไหม**

สิ่งสำคัญต้องพิจารณาที่ส่วนผสมของตัวเมโสจะประกอบด้วยสารสกัดจากธรรมชาติ และวิตามินต่าง ๆ ที่ได้คัดเลือกมาแล้วว่ามีส่วนช่วยบำรุงผิวได้เป็นอย่างดี อย่างไรก็ตามผู้ที่สนใจควรเลือกฉีดเมโสหน้าใส ยี่ห้อที่ผ่านการรับรองจากทางอย. เป็นที่เรียบร้อยแล้ว รวมถึงควรใช้บริการฉีดเมโส หน้าใสกับคลินิกที่มีมาตรฐาน มีความปลอดภัย และมีความน่าเชื่อถือ

**เมโสหน้าใสมีกี่แบบ**

1. เมโสหน้าใสเพื่อช่วยให้ผิวกระจ่างใสขึ้น จะมีส่วนผสมมาจากวิตามินต่าง ๆ เช่น Vitamin A, Vitamin B, Vitamin C และ Vitamin E
2. เมโสหน้าใสที่ช่วยเติมเต็มความชุ่มชื่นให้กับผิว ฟื้นฟูผิวให้มีความแข็งแรงขึ้น โดยจะมีส่วนผสมมาจากคอลลาเจน และโคเอนไซม์ต่าง ๆ
3. เมโสหน้าใสสำหรับปัญหาสิว-ผดผื่น ลดการอักเสบ เช่น เมโสหน้าใสมาเด้-คอลลาเจน ถูกออกแบบมาให้มีกลไกการทำงานแบบ Homeopathy enzyme ร่วมกับ Lymphatic drainage system จึงสามารถขับล้างสารพิษออกจากผิวโดยเฉพาะ พร้อมกระตุ้นให้เซลล์ผิวให้กลับมาสุขภาพดีแข็งแรง

อย่างไรก็ตามการฉีดเมโสหน้าใสควรอยู่ภายใต้ดุลพินิจของแพทย์ผู้เชี่ยวชาญ เนื่องจากผิวหน้าแต่ละคนนั้นมีความแตกต่างกัน ฉะนั้นควรให้แพทย์ทำการตรวจประเมินใบหน้า วิเคราะห์หาสาเหตุที่ควรทำการแก้ไข เพื่อเลือกเมโสหน้าใสให้เหมาะกับผิวหน้าของคุณมากที่สุด

**เมโสหน้าใส มีเทคนิคที่ใช้ในการฉีด** ได้แก่

1. การฉีดเมโสหน้าใสแบบสะกิด

การฉีดเมโสหน้าใสแบบสะกิดแพทย์จะใช้เข็มฉีดยาคอย ๆ สะกิดบนผิวหน้า ฉีดเมโสเข้าผิวหนังทีละน้อย จนทั่วบริเวณใบหน้า ทำให้เกิดการกระตุ้นสร้างคอลลาเจนให้กับชั้นผิวและยังช่วยให้วิตามินและสารบำรุงต่าง ๆ ซึมเข้าสู่ผิวได้ดีมากขึ้น แต่ข้อเสียของการฉีดเมโสหน้าใสแบบนี้คือ สามารถก่อให้เกิดรอยแดงรอยช้ำบนใบหน้าได้

หากในระหว่างที่ทำการฉีดเมโสหน้าใส แล้วเครื่องมือบางส่วนไม่สะอาด อาจทำให้เกิดการติดเชื้อตามมาได้ ซึ่งมักจะเกิดขึ้นกับผู้ที่ซื้อเมโสมาฉีดเอง หรือใช้บริการกับคลินิกที่ไม่ได้มาตรฐาน

2. การฉีดเมโสหน้าใสแบบ 16 จุด

เมโสหน้าใสแบบ 16 จุด แพทย์จะทำการฉีดเมโสหน้าใสไปตามทิศทางการไหลเวียนของต่อมน้ำเหลือง ทำให้วิตามินเข้าถึงชั้นผิวหนังได้อย่างล้ำลึก นอกจากนี้วิธีนี้ยังก่อให้เกิดบาดแผลน้อยกว่า เจ็บน้อยกว่า อีกทั้งประสิทธิภาพของยายังออกฤทธิ์ได้ยาวนานมากกว่าการฉีดแบบสะกิดอีกด้วย

**เมโสหน้าใส ยี่ห้อไหนดี**

Made Collagen

เมโสมาเด้เป็นเมโสหน้าใสที่เหมาะกับผู้ที่มีปัญหาสิวอุดตัน สิวผื่นบนใบหน้า ลดอาการอักเสบ และปัญหาผิวอื่น ๆ ไม่ว่าจะเป็น ฝ้า กระ ริ้วรอย จุดด่างดำ นอกจากนี้ยังช่วยกระตุ้นสร้างคอลลาเจน ปรับสมดุล เสริมให้ผิวแข็งแรงอีกด้วย

Tensonez/ Depigment

Tensonez เป็นเมโสหน้าใสจากประเทศเกาหลี นิยมใช้กับผู้ที่มีปัญหาฝ้า กระ เพราะจะช่วยให้ผิวกระจ่างใสขึ้น ลดความหมองคล้ำบนใบหน้า เร่งผลัดเซลล์ผิวเก่า และ Meso white ยังช่วยปรับผิวที่ไม่สม่ำเสมอให้ดูเรียบเนียน

Cytocare

ไซโตแคร์ เมโสหน้าใสที่เหมาะกับผู้ที่มีผิวที่แห้งกร้าน ไม่ยืดหยุ่น ดำคล้ำ ลดเลือนริ้วรอย โดยเมโสหน้าใสชนิดนี้มีสารต้านอนุมูลอิสระ กรดไฮยาลูรอนิก กรดอะมิโนเปปไทด์ และไซโตแคร์ (Cytocare) จึงสามารถช่วยฟื้นฟูให้ผิวของคุณกลับมาสุขภาพดีได้อีกครั้ง

Alpha Arbutin

เป็นสารสกัดที่ได้จากพืชหลายชนิด เมโสหน้าใสชนิดนี้สามารถช่วยยับยั้งการผลิตเม็ดสีเมลานิน ผิวที่คล้ำเสียหรือการเกิดจุดด่างดำ จึงเหมาะใช้สำหรับผู้ที่ต้องการลดฝ้ากระโดยเฉพาะ

Filorga/ Revs

เป็นเมโสหน้าใสที่มีความเข้มข้นสูง จึงเหมาะสำหรับผู้ที่ต้องการซ่อมแซมผิวอย่างเร่งด่วน บำรุงผิวอย่างล้ำลึก และฟื้นฟูสภาพผิวที่มีปัญหาได้อย่างตรงจุด

**หลังฉีดเมโสหน้าใสจะมีผลข้างเคียงไหม**

เมโสหน้าใสนอกจากจะมีความปลอดภัยสูงแล้วผลข้างเคียงหลังจากฉีดเมโสหน้าใสก็มีน้อยมาก โดยจะมีเพียงแค่รอยเข็มเล็ก ๆ เท่านั้น หรือในบางรายอาจจะมีแค่รอยช้ำจากเข็มเล็กน้อย เมื่อผ่านไป 1-2 วันก็สามารถหายเป็นปกติได้เอง

**ข้อปฏิบัติหลังฉีดเมโสหน้าใส**

การดูแลตัวเองหลังจากที่คุณฉีดเมโสหน้าใสนั้นไม่มีอะไรต้องระวังเป็นพิเศษ เพียงไม่กี่วันแผลก็หายดีแล้วค่ะ โดยข้อปฏิบัติหลังฉีดเมโสหน้าใส มีดังนี้

1. หลีกเลี่ยงการใช้มือและนิ้วกดใบหน้า
2. งดทาครีมบริเวณรอยเข็ม 1 คืน
3. พักผ่อนให้เพียงพอ และดื่มน้ำให้มาก ๆ
4. งดบริโภคเครื่องดื่มแอลกอฮอล์และสูบบุหรี่
5. หลีกเลี่ยงการออกไปในที่แสงแดดจัดหรือมีความร้อนสูงเป็นเวลา 48 ชั่วโมง หรือหากมีความจำเป็นต้องออกแดดบ่อย ๆ ควรทาครีมกันแดดที่มี SPF30 ขึ้นไป

**ฉีดเมโสหน้าใสกี่ครั้ง ถึงจะเห็นผลลัพธ์**

การฉีดเมโสหน้าใสสามารถเห็นผลได้ตั้งแต่ครั้งแรก แต่ถ้าจะให้ดีก็ควรฉีดเมโสหน้าใสอย่างสม่ำเสมอและในระยะเวลาที่เหมาะสม และสำหรับใครที่มีปัญหาฝ้า กระ แนะนำให้ฉีดคอร์ส 5 ครั้ง จะช่วยให้ฝ้าดูจางลงเร็วขึ้น สามารถเห็นผลได้ใน 7-14 วัน

**เมโสหน้าใสสะกิดเองอันตรายหรือไม่**

ตัวยาของเมโสหน้าใสที่ฉีดเข้าไปนั้นเป็นสารที่มีประโยชน์ต่อผิว ตัวอย่างเช่น Vitamin A B C E, Transamin, Glutatione, คอลลาเจนและโคเอนไซม์ ซึ่งสารประกอบเหล่านี้จะอยู่ในประกอบกับตัวยาเมโสหน้าใสของแท้จะผ่านการตรวจสอบรับรองจากอย. แล้วว่าปลอดภัย ไม่เป็นอันตรายต่อผิว ผลข้างเคียงหลังฉีดเมโสหน้าใสจะมีแค่รอยเข็มตามใบหน้าที่เกิดขึ้นตอนฉีดตัวยาเท่านั้น ซึ่งสามารถหายได้เองภายใน 1-3 วัน

**เมโสหน้าใสกับฉีดวิตามินหน้าใสเหมือนกันหรือไม่**

เมโสหน้าใสเหมือนกับการฉีดวิตามินเข้าสู่ผิวโดยตรง จึงช่วยให้ผิวดูอิ่มฟู ลดรอยจุดด่างดำ ฝ้า กระ แลดูจางลงและยังช่วยขับสารพิษที่สะสม ทำให้ผิวแข็งแรงกลับมากระจ่างใส เปล่งปลั่งอีกครั้ง

**ฉีดเมโสหน้าใสกี่วันเห็นผล**

ฉีดเมโสหน้าใสสามารถเห็นผลลัพธ์ได้ตั้งแต่ช่วงประมาณ 3 วัน หลังจากผ่านไปประมาณ 7-14 วันจะเห็นผลชัดเจนยิ่งขึ้น แต่ในเดือนแรกคุณจะต้องฉีดเมโสหน้าใสอาทิตย์ละครั้ง แล้วหลังจากนั้นฉีดทุก ๆ 2 อาทิตย์ เพื่อคงสภาพ เพราะเมโสหน้าใสจะไม่มีแบบเห็นผลถาวร เมื่อฉีดแล้วจะค่อย ๆ สลายหมดไปเอง โดยไม่มีสารตกค้าง

**เมโสหน้าใสอยู่ได้กี่เดือน**

หลังจากที่คุณฉีดเมโสหน้าใสจะอยู่ได้นาน 1-2 เดือน แต่ถ้าคุณฉีดเป็นประจำอาจจะช่วยให้อยู่ได้นานขึ้น นอกจากนี้การดูแลตัวเองรวมถึงพฤติกรรมต่าง ๆ ยังส่งผลต่อระยะเวลาของเมโสหน้าใส เช่น การตากแดดจัด พักผ่อนไม่เพียงพอ ดื่มแอลกอฮอล์หรือสูบบุหรี่

**รอยเข็มเมโสหน้าใสกี่วันหาย**

เมื่อฉีดเมโสหน้าใสแล้วคุณอาจจะมีรอยเข็มรอยแดงรอยช้ำบนใบหน้า ซึ่งสามารถหายได้เองในช่วง 1-3 ชั่วโมงหลังทำ แต่สำหรับใครที่มีผิวบาง ช้ำง่าย อาจมีอาการบวมนานกว่าคนทั่วไป อย่างไรก็ตามรอยแผลเหล่านี้สามารถหายได้เองอย่างช้าประมาณ 1-3 วัน

**เมโสหน้าใส อยู่ได้นานแค่ไหน**

เมโสหน้าใสสามารถอยู่ได้นานประมาณ 1-2 เดือน หากคุณฉีดเมโสหน้าใสอย่างต่อเนื่องก็จะยิ่งอยู่ได้นานขึ้น ทั้งนี้ระยะเวลาของเมโสหน้าใสยังขึ้นอยู่กับการดูแลตัวเองรวมถึงพฤติกรรมที่ทำร้ายผิว เช่น ออกแดดจัดเป็นเวลานาน พักผ่อนไม่เพียงพอ ความเครียด การดื่มแอลกอฮอล์ และการสูบบุหรี่

**ฉีดเมโสช่วยเรื่อง หน้ามัน รูขุมขนกว้างได้ไหม**

เมโสหน้าใสนอกจากจะช่วยเพิ่มความชุ่มชื้นให้ผิว กระตุ้นสร้างคอลลาเจนแล้ว ยังส่งผลต่อต่อมไขมันให้กระตุ้นการทำงานน้อยลง ทำให้ผิวหน้ามันน้อยลงแล้วรูขุมขนจะคอย ๆ เล็กลงตาม

**เมโสรักษาฝ้าได้จริงไหม**

สำหรับผู้ที่มีฝ้าการฉีดเมโสหน้าใสสามารถช่วยให้ฝ้าจางลงได้ประมาณหนึ่ง อีกทั้งยังช่วยการชะลอการกระจายของฝ้าได้แบบเร่งด่วน แต่เมโสหน้าใสไม่สามารถทำให้ฝ้าจางหายได้อย่างถาวร

**เมโสหน้าใสแบบทา ได้ผลจริงไหม**

ในปัจจุบันมีเมโสหน้าใสแบบทาซึ่งเหมือนกับการทาครีมบำรุงทั่วไป แต่กว่าจะเห็นผลลัพธ์นั้นอาจจะต้องใช้เวลาประมาณ 1-2 เดือน ช้ากว่าการฉีดเมโสหน้าใสที่สามารถเห็นผลชัดเจนประมาณ 7-14 วัน หากคุณต้องการรักษาปัญหาผิวอย่างเร่งด่วน การฉีดเมโสหน้าใสจึงเป็นอีกหนึ่งทางเลือกที่ให้ผลลัพธ์รวดเร็วกว่าการทาครีม